
INFORMARE
privind tarifele/prețurile practicate de furnizorii de ultimă instanță 

pentru clienții noncasnici
1. Pentru clienții noncasnici, calendarul de eliminare a tarifelor reglementate s-a finalizat la data de 31.12.2013.

2. În prezent,  piața de energie electrică este deschisă complet, ceea ce înseamnă că orice client final de energie electrică poate încheia un contract de furnizare cu orice furnizor activ pe piața de energie electrică. 
3. Pe piața cu amănuntul de energie electrică activează: 

· Furnizori de ultimă instanță (FUI) care au obligația de a furniza energie electrică: 

· în condiții de calitate și la prețuri rezonabile, transparente, ușor comparabile și nediscriminatorii, conform reglementărilor ANRE:
·  clienților noncasnici care beneficiază de serviciul universal (SU);
·  clienților noncasnici care nu și-au exercitat dreptul de eligibilitate;
· clienților noncasnici preluați deoarece nu au asigurată furnizarea de energie electrică din nicio altă sursă;  

· Furnizori concurențiali, care au dreptul de a furniza energie electrică tuturor categoriilor de clienți finali, ȋn condiții contractuale liber convenite de părți.
4. Au dreptul la SU clienţii noncasnici cu un număr de salariaţi mai mic de 50 şi o cifră de afaceri anuală sau o valoare totală a activelor din bilanţul contabil conform raportărilor fiscal anuale care nu depăşeşte 10 milioane de euro, aceștia putând beneficia de acest drept pe baza solicitării și a documentelor doveditoare transmise FUI.
5. FUI desemnați de către Autoritatea Națională de Reglementare în domeniul Energiei sunt ȋn prezent: 

· Electrica Furnizare S.A. - pentru zonele Muntenia Nord, Transilvania Nord și Transilvania Sud

· CEZ Vânzare S.A. - pentru zona Oltenia

· E.ON Energie România S.A. - pentru zona Moldova

· Enel Energie S.A. - pentru zonele Banat și Dobrogea 

· Enel Energie Muntenia S.A. - pentru zona Muntenia Sud
6. Clientul noncasnic poate uza oricând de eligibilitate, adică are dreptul de a-și schimba furnizorul de energie electrică ȋn conformitate cu prevederile procedurii aprobate prin Ordinul Președintelui ANRE nr. 105/2014:

· în mod gratuit, cu respectarea clauzelor din contractul de furnizare ȋn vigoare;
· ȋn maxim 3 săptamâni de la transmiterea de către client a notificării de denunțare a contractului de furnizare ȋn vigoare.
7. Până la data de 31.12.2017, FUI aplică:

· clienților noncasnici care beneficiază de serviciul universal, tarife CPC (Componenta de Piață Concurențială);
· clienților noncasnici care nu au uzat de eligibilitate și nu beneficiază de serviciul universal precum și clienților noncasnici preluați deoarece nu aveau asigurată furnizarea de energie electrică din nici o altă sursă, tarife UI (de ultimă instanță);

· clienților noncasnici preluați deoarece nu aveau asigurată furnizarea de energie electrică din nicio altă sursă, tariful PZU, suplimentar față de tariful UI, în condițiile prevăzute de metodologia aprobată prin Ordinul Președintelui ANRE nr. 92/2015 cu modificările și completările ulterioare.
8. Începând cu data de 01.01.2018, FUI va aplica clienților noncasnici tarife/prețuri conform reglementărilor ANRE.

9. Atât ȋn prezent cât și după data de 01.01.2018, clienții noncasnici pot încheia contracte de furnizare a energiei electrice ȋn regim concurențial, cu oricare dintre furnizorii de energie electrică activi pe piața de energie electrică din România, în cazul în care convin asupra condițiilor contractuale.
10. Clienții noncasnici care au dreptul la SU și care au uzat de eligibilitate încheind contract/contracte de furnizare energie electrică în regim concurențial pot reveni oricând și de câte ori doresc la furnizarea în regim de SU.
11. Clienții noncasnici care nu au dreptul la SU si care au uzat de eligibilitate încheind contract/contracte de furnizare energie electrică în regim concurențial pot reveni la FUI doar în cazul în care au rămas fără furnizor de energie electrică, în condițiile prevăzute de regulamentul aprobat prin Ordinul Președintelui ANRE nr. 12/2017. 

